laion/Wikipedia-Exotic huggingface dataset:
חוק החשמל

חוק החשמל, תשי"ד-1954 הוא חוק שאושר בכנסת השנייה ב-24 באוגוסט 1954, לשם הסדרת ייצור החשמל והשימוש בו. החוק נכנס לתוקף ב-3 במרץ 1955. עם חקיקת חוק משק החשמל הועברה אליו מטרה זו, וחוק החשמל עוסק בעיקר בהסדרת העיסוק בעבודות חשמל ובבטיחות מתקני חשמל. החוק אושר בכנסת השנייה ב-24 באוגוסט 1954 ונכנס לתוקף ב-3 במרץ 1955, חצי שנה לאחר פרסומו ב"רשומות". החוק ביטל את פקודת החשמל. מאז חקיקתו תוקן החוק 6 פעמים. סעיף 2 לחוק הסמיך את השר הממונה על ביצוע חוק זה (שר העבודה, ואחר כך שר התעשייה המסחר והתעסוקה ומ-2023 שוב שר העבודה) להסדיר את ייצורו, הולכתו או צריכתו של חשמל. סעיף זה בוטל בתיקון מס' 2 לחוק, במסגרת חקיקתו של חוק משק החשמל, המסדיר נושא זה. תיקון מס' 4 לחוק, משנת 2011, הורה על הקמתה של מועצת מקצועות החשמל והסדרת פעילותה. בראש המועצה עומד המנהל למתן רישיונות לעבודות חשמל. בנוסף תיקן החוק את התנאים לקבלת רישיון לעסוק בעבודות חשמל. מכוח החוק הותקנו תקנות רבות. החוק קובע: "לא יעסוק אדם בביצוע עבודת חשמל, אלא אם יש בידו רישיון מאת המנהל למתן רישיונות לעבודות חשמל המתיר לו ביצוע עבודה מסוג זה ובהתאם לתנאי הרישיון". התנאים לקבלת הרישיון וסמכויות בעלי הרישיון השונים מפורטים בתקנות החשמל (רישיונות) התשמ"ה-1985. תיקון מס' 4 לחוק מורה בין היתר על הקמתה של מועצת מקצועות החשמל ומסדיר את פעילותה. תפקיד המועצה לייעץ לשר הממונה בנושאים אלה: סוגי רישיונות לעבודות חשמל, תנאי הכשירות לקבלתם, סוגי עבודות שניתן לבצע, ושימור כשירות בעל הרישיון. כמו כן, החוק קובע: "לא יתקין אדם מתקן חשמלי ולא ישנה בו שינוי יסודי אלא על־פי היתר בכתב מאת המנהל ובהתאם לתנאי ההיתר". המנהל (מנהל מינהל החשמל במשרד האנרגיה והתשתית) רשאי, מטעמי בטיחות לאדם או לרכוש, להורות בצו על הפסקת הפעלתו של מתקן חשמלי או השימוש בו, או להתנות את המשך ההפעלה או השימוש בקיום תנאים שפורטו בצו. המנהל רשאי להסמיך מפקחים, שבסמכותם לערוך בקורת על מנת להיווכח אם מתקיימות הוראות חוק זה. חוק החשמל, תשי"ד-1954, ספר החוקים הפתוח, באתר ויקיטקסט היסטוריית החקיקה של חוק החשמל, במאגר החקיקה הלאומי באתר הכנסת חוק החשמל, התשי"ד-1954, ס"ח 164 מ-3 בספטמבר 1954 הודעה על הענקת סמכויות לפי חוק החשמל, התשי"ד-1954, ילקוט הפרסומים 5445, 11 באוקטובר 2005 חוק משק החשמל, התשנ"ו-1996, ס"ח 1579 מ-21 במרץ 1996 חוק החשמל (תיקון מס' 4), התשע"א-2011, ס"ח 2294 מ-10 באפריל 2011 חוק ותקנות בנושא חשמל, באתר "דוקטורט" תקנות החשמל (רישיונות) התשמ"ה-1985 מועצת מקצועות החשמל, באתר זרוע העבודה
בלאופלדן

בלאופלדן (בגרמנית: Blaufelden) היא עיירה במחוז שווביש האל בבאדן-וירטמברג שבגרמניה. היישוב נמצא כ-15 ק"מ מרוטנבורג על הטאובר. העירייה מוזכרת לראשונה במסמך משנת 1157. בשנת 1399 היא עברה לשליטת נסיכות אנסבך. נכתב שבלאופלדן ב-1526 היא עירייה לותרנית. בשנת 1806 היא עברה תחילה לבוואריה ולאחר הסכם תיקוני גבול לווירטמברג. העיירה חוברה למסילת ברזל בשנת 1869. תנועת רכבות נוסעים הופסקה בשנת 1963. העיירה מחוברת למערכת כבישים ארצית באמצעות כביש מס' 290. במהלך שנות ה-70 של המאה ה-20 סופחו לעיירה מספר יישובים קטנים בסביבתה. נכון לדצמבר 2020 ישנם כ-5,300 תושבים בבלאופלדן. המעסיק העיקרי הוא Bosch Tiernahrung, חברה לייצור מזון לחיות. החברה הוקמה בשנת 1984 כעסק משפחתי. עם הזמן היא התפתחה למובילי התחום בגרמניה ומייצאת את תוצרתה למדינות נוספות. החברה מעסיקה כ-700 עובדים. מדיה וקבצים בנושא בלאופלדן בוויקישיתוף אתר האינטרנט הרשמי של בלאופלדן ערך זה הוא קצרמר בנושא יישובים בגרמניה. אתם מוזמנים לתרום לוויקיפדיה ולהרחיב אותו.
עונת 2022/2023 ביורוקאפ

עונת 2022/2023 ביורוקאפ היא העונה ה-21 של המפעל השני בחשיבותו של תחרות אירופית לקבוצות כדורסל השנייה לאחר היורוליג. העונה נפתחה בספטמבר 2022 והסתיימה במשחק הגמר בחודש מאי 2023. יורוליג בסקטבול שאחראית על היורוקאפ הודיעה על שינוי במבנה, לטורניר יעפילו 20 קבוצות. הקבוצות יחולקו לשני בתים של 10 קבוצות בכל בית, כשכל קבוצה תשחק פעמיים (בית חוץ) מול שאר קבוצות הבית כאשר שמונה הקבוצות הראשונות יעפילו לשלבי ההכרעה שיערך בשיטת נוקאאוט מדיה וקבצים בנושא עונת 2022/2023 ביורוקאפ בוויקישיתוף
הסופר קאפ האירופי 2020

הסופר קאפ האירופי 2020 היה המהדורה ה-46 של הסופר קאפ האירופי, משחק כדורגל שנתי שמאורגן על ידי אופ"א ומשחקות בו האלופות המכהנות של שתי תחרויות המועדונים המובילות באירופה, ליגת האלופות והליגה האירופית. במשחק השתתפו המועדון הגרמני באיירן מינכן, הזוכה בליגת האלופות 2019/20, והמועדון הספרדי סביליה, אלופת הליגה האירופית 2019/20. המשחק התקיים בפושקש ארנה בבודפשט, הונגריה, ב-24 בספטמבר 2020. במשחק ניצחה באיירן מינכן לאחר שגברה על יריבתה 2–1 בתום הארכה, לאחר 1–1 בתום הזמן החוקי. זו הייתה הפעם החמישית שבאיירן מינכן השתתפה בסופר קאפ האירופי והזכייה השנייה שלה, כשהיא זכתה בו פעם אחת בעבר וסיימה כסגנית בשלוש פעמים נוספות. זו הייתה ההופעה השישית של סביליה בתחרות, לאחר שזכתה בו פעם אחת וסיימה כסגנית עוד ארבע פעמים. הזוכה בליגת האלופות הוגדרה כקבוצה "הביתית" זמן רגיל - 90 דקות 30 דקות הארכה במידת הצורך דו-קרב פנדלים אם התוצאה עדיין שוויון שנים עשר מחליפים רשומים מקסימום שלושה חילופים, ועוד אחד נוסף בתוספת הזמן גמר ליגת האלופות 2020 גמר הליגה האירופית 2020 מדיה וקבצים בנושא הסופר קאפ האירופי 2020 בוויקישיתוף אתר האינטרנט הרשמי של הסופר קאפ האירופי 2020
שיחות מילואים

שיחות מילואים היא סדרת טלוויזיה של כאן 11 מתאגיד השידור הישראלי יצירתם של אהוד עזריאל מאיר ואופיר בועז המשחקים את הדמויות בסדרה, בבימוי אופיר בועז ובהפקת דנה שלהב המציגה הופעת אורח. כל פרק מתחיל בקולה של סמלת המבצעים, אורית נבון, הקוראת לצוות "מטרוניטא" ובודקת את מצבם או את מיקומם. אופיר ואהוד, צמד חיילי מילואים, מדברים ביניהם כדי "להעביר את המילואים" עם פק"ל קפה ושתי כוסות זכוכית. בכל פרק הם נמצאים במיקום אחד, אפייני לאימוני מילואים, כמטווח, גדר בטון בשדה או בתרגיל מארב בשטח. הפרק מסתיים בכך שסמלת המבצעים קוטעת את דבריהם ושואלת אם הכל תקין. הצילומים נעשו לרוב באזורי אימונים בדרום, כמו גבעות גורל ובית גוברין - מרשה. אופיר - רזה והמגולח, מספר על מצב שלו עם אשה כלשהי, אשתו בבית, מוזגת בבר, או בת כיתתו משנים עברו העומדת ליד תחנת האוטובוס. בשעת הסיפור נראית הסצנה, כשקולו המספר של אופיר מדבב את כל הדמויות המדברות. אהוד - דתי עם כיפת גרוש קטנה וזיפי זקן, חובש כובע צבאי, מספר בתוספת קולות רקע מלאכותיים ולעיתים בתוספת אנימציות או מצגת, על "פסיכולוגיה בגרוש", בדרך כלל בקשר עם סרטון שראה או פודקאסט ששמע באינטרנט, ומשכנע את אופיר לשנות את מצבו ולאמץ סיסמה נבובה, עליה בסופו של דבר שניהם חוזרים בקול רם כמה פעמים. ערך זה הוא קצרמר בנושא קולנוע. אתם מוזמנים לתרום לוויקיפדיה ולהרחיב אותו.
לוקאש זוולינסקי

לוקאש זוולינסקי (בפולנית: Łukasz Zwoliński; נולד ב-24 בפברואר 1993 בשצ'צ'ין שבפולין) הוא כדורגלן פולני המשחק בעמדת החלוץ בקבוצת ראקוב צ'נסטוחובה מליגת העל הפולנית. זוולינסקי שיחק במספר מועדונים בפולין ובקרואטיה. בחודש פברואר 2020 חתם זוולינסקי על חוזה לשלוש עונות וחצי בלכיה גדנסק מליגת העל הפולנית. לוקאש זוולינסקי, באתר Transfermarkt לוקאש זוולינסקי, באתר Soccerway לוקאש זוולינסקי, באתר FootballDatabase.eu
פדרו נונו

פדרו נונו פרננדש פריירה (בפורטוגזית: Pedro Nuno Fernandes Ferreira; נולד ב-13 בינואר 1995 בבוארקוס שבפורטוגל) הוא כדורגלן פורטוגזי המשחק בעמדת קשר הכנף בסבאייל. נונו גדל במחלקות הנוער של בוארקוס, נאבאל, בנפיקה ליסבון ואקדמיקה דה קוימברה. ב-16 באוגוסט 2014 ערך את הופעת הבכורה שלו בקבוצה הבוגרת של המועדון, כשנכנס כמחליף בתיקו 1-1 נגד ספורטינג ליסבון במסגרת ליגת העל הפורטוגלית. ב-23 במאי 2015 הבקיע את שער הבכורה שלו במועדון, בהפסד 2–4 לוויטוריה דה גימארייש במסגרת המחזור האחרון בליגה. בעונת 2015/2016 הבקיע נונו ארבעה שערים ב-12 הופעות ליגה בלבד, וקבוצתו ירדה לליגה הפורטוגלית השנייה לאחר 14 שנים בליגת העל הפורטוגלית. ב-28 בנובמבר 2016 הוא חתם על חוזה לארבע עונות וחצי בבנפיקה ליסבון, ותשעה ימים לאחר מכן הושאל לטונדלה. ב-9 ביולי 2018 חתם נונו על חוזה לשלוש עונות במוריירנסה. הוא הבקיע חמישה שערים בעונת הבכורה שלו במועדון. ב־7 ביוני 2021 חתם נונו על חוזה לשלוש עונות בבלננסש סאד מליגת העל הפורטוגלית. בעונתו הראשונה במועדון הבקיע שני שערים ב-30 הופעות ליגה, וקבוצתו ירדה לליגה הפורטוגלית השנייה לאחר שסיימה במקום האחרון בליגה. ב-23 ביוני 2022 חתם נונו במכבי בני ריינה, העולה החדשה לליגת העל הישראלית, אך ב-31 ביולי 2022 שוחרר מהקבוצה. ב-2023 חתם באדנספור מהליגה הטורקית.בתום העונה חתם בסאבייל. פדרו נונו, באתר Transfermarkt פדרו נונו, באתר Soccerway פדרו נונו, באתר FootballDatabase.eu Pedro Nuno pode facilitar as contas באתר Record, ‏ 9 ביוני 2016 (בפורטוגזית) Pedro Nuno assina pelo Benfica por quatro épocas e meia באתר O Jogo, ‏ 28 בנובמבר 2016 (בפורטוגזית) Pedro Nuno é reforço CD Tondela באתר הרשמי של טונדלה, 7 בדצמבר 2016 (בפורטוגזית) Pedro Nuno abandona Benfica e assina por três épocas באתר A Bola, ‏ 9 ביולי 2018 (בפורטוגזית) OFICIAL: Pedro Nuno é reforço do Belenenses באתר Mais Futebol, ‏ 7 ביוני 2021 (בפורטוגזית) הקשר הפורטוגלי פדרו נונו חתם בבני ריינה באתר ONE, ‏ 23 ביוני 2022 (בעברית) דורון בן דור, ‏פדרו נונו שוחרר מריינה, חלאילה לא ממהר להגיע, באתר ONE‏, 2 באוגוסט 2022
שר הטבעות: מלחמת הרוהירים

שר הטבעות: מלחמת הרוהירים (באנגלית: The Lord of the Rings: The War of the Rohirrim) הוא סרט הנפשה שצפוי לצאת בשנת 2024 המבוסס על הספר "שר הטבעות". 183 שנה לפני אירועי טרילוגיית סרטי שר הטבעות, מלחמת הרוהירים מספרת את סיפורו של הלם האמרהנד, מלך רוהן האגדי שבונה את נקרת הלם. בריאן קוקס - הלם האמרהנד, מלך רוהן גאיה ווייז - הרה, בתו של הלם לוק פסקואלינו - וולף מירנדה אוטו - אאווין והדמות המספרת במהלך חגיגות 20 שנה ליציאת הסרט "שר הטבעות: אחוות הטבעת" (2001), הכריז אולפן הקולנוע New Line Cinema ביוני 2021 כי הם מפתחים סרט אנימה שעלילתו תתרחש שנים קודם, בשיתוף פעולה עם האחים וורנר הנפשה. הסרט, ששמו "שר הטבעות: מלחמת הרוהירים", מתרחש 250 שנה לפני אירועי הטרילוגיה של סרטי שר הטבעות ומספר את סיפורו של הלם האמרהנד, אשר מופיע בנספחי "שר הטבעות" של טולקין. הסרט מתרחש בנקרת הלם, שהופיעה ב"שר הטבעות: שני הצריחים" (2002). קנג'י קמייאמה וג'וזף צ'ו נשכרו לביים ולהפיק את הסרט, בהתאמה, לאחר שעשו את אותו הדבר עבור האחים וורנר בסדרת האנימה "בלייד ראנר: לוטוס שחור", עם ג'פרי אדיס וויל מת'יוס שכתבו את התסריט. הסרט מהווה חלק מטרילוגיית הסרטים, כאשר השותפה לכתיבת הטרילוגיה, פיליפה בוינס, ייעצה לגבי הסרט. במאי הטרילוגיה, פיטר ג'קסון והתסריטאית פראן וולש, לא היו מעורבים בפרויקט. עד פברואר 2022, התסריט נכתב על ידי פיבי גיטינס, בתו של בוינס, ובן זוגה לכתיבה ארטי פאפאג'ורג'יו, המבוסס על סיפור מאת אדיס ומתיוס. ריצ'רד טיילור, המנהל הקריאטיבי של חברת האפקטים המיוחדים Wētā Workshop והמאייר ג'ון האו גם הצטרפו לצוות הקריאייטיב של הסרט לאחר ששניהם עבדו על טרילוגיית שר הטבעות. ליהוק שחקנים החל ביוני 2021 והעבודה על הסרט בפועל החלה בפברואר 2022. Sola Entertainment עבדה על עבודת ההנפשה, עם השראה מטרילוגיית שר הטבעות. הסרט עתיד לעלות לאקרנים ב-13 בדצמבר 2024, תחת הפצתם של אולפני האחים וורנר. במקור, נמסר כי הסרט עתיד לעלות לאקרנים ב-12 באפריל 2024. "שר הטבעות: מלחמת הרוהירים", במסד הנתונים הקולנועיים IMDb (באנגלית) "שר הטבעות: מלחמת הרוהירים", באתר Rotten Tomatoes (באנגלית) "שר הטבעות: מלחמת הרוהירים", במסד הנתונים הקולנועיים KinoPoisk (ברוסית) Adam B. Vary, ‘Lord of the Rings: The War of the Rohirrim’ Anime Feature Set for April 2024 Release by Warner Bros. (EXCLUSIVE), Variety, ‏2022-02-14 Mendelson, Scott; Gonzalez, Umberto (24 באוגוסט 2023). "'Dune 2' Delayed to March 2024 While 'Godzilla x Kong' Moves to April". TheWrap. נבדק ב-24 באוגוסט 2023. {{cite web}}: (עזרה)
רבי אבינא

רבי אבינא היה אמורא בבלי ואמורא ארץ ישראלי בדור השלישי לאמוראים. רבי אבינא נולד וגדל בבבל. הוא למד שם אצל רב הונא, רב ירמיה בר אבא ורב חסדא. לפי המסופר בתלמוד הוא לימד הלכות בעיר ששכנה בסביבות סורא ואחר כך עבד לארץ ישראל והיה שם מגדולי האמוראים. בארץ ישראל הוא בא במגע עם אמוראים רבים, רבי אמי, רב זעירא ורב יעקב בר אחא. אמוראים רבים ציטטו אמרות בשמו. בהם ניתן למנות את רבי אילא, רבי יונה, רבי יוסי בר חנינא, רב יוסי בן רבי בון ועוד. קטגוריה:רבי אבינא הרב אהרן הימן, "רבי אבינא", תולדות תנאים ואמוראים, לונדון, תר"ע, חלק א, עמוד 97, באתר היברובוקס הרב יהודה אדרי, "רבי אבינא", בנתיב האמוראים, ירושלים תש"מ, עמ' 37, באתר אוצר החכמה (צפייה חופשית – מותנית ברישום) גיטין סו. שבת קלז: ופאה פרק ג משנה ז כתובות כד: שביעית ד ב ערך זה הוא קצרמר בנושא רבנים. אתם מוזמנים לתרום לוויקיפדיה ולהרחיב אותו.
אני לא יכולה בלעדיך

"אני לא יכולה בלעדיך" הוא שיר שהוקלט על ידי הזמרת-יוצרת הישראלית דנה אינטרנשיונל. הוא יצא לאור בנובמבר 1994, בהוצאת חברת התקליטים IMP דאנס בע"מ, כסינגל הרביעי מתוך אלבום האולפן השני שלה, אומפטמפה (1994). את השיר כתב מקס גת-מור, ללחן של צביקה פיק והפקה מוזיקלית של עופר ניסים. השיר הגיע למקום הראשון במצעד העברי השבועי של רשת ג'. את השיר כתב מקס גת-מור, הלחין צביקה פיק והפיק עופר ניסים. באלבום יש ל"אני לא יכולה בלעדיך" שתי גרסאות שונות. הראשונה היא גרסתו הרגילה והשנייה (המכונה "פאוור דאנס") מקוצרת והמקצב שלה מהיר יותר. "אני לא יכולה בלעדיך" יצא לאור גם בגרסה אקוסטית, שנכללה באלבום האוסף, דיווה – האוסף (1998). בפברואר 2012 הסבירה דנה אינטרנשיונל כי מילות השיר סובבות סביב סיפור ההתאהבות שלה בבחור ושמו ניסים בכר, שאותו פגשה באחת מהופעותיה. הוא נהרג בתאונת אופנוע, ומאז מותו היא נוהגת להשיב לשאלות על חיי האהבה שלה באומרה "אני נשואה לעבודה שלי". ב־13 בדצמבר 1994 נכנס השיר לראשונה למצעד הסינגלים השבועי של רשת ג', במקום ה־15. ב־15 בינואר 1995 הגיע למקום הראשון ושם שהה שלושה שבועות ברציפות. הוא יצא מן המצעד לאחר 18 שבועות רצופים ב־16 באפריל. במצעד הפזמונים העברי השנתי ה'תשע"ה הגיע "אני לא יכולה בלעדיך" למקום החמישי. אחת ההופעות הזכורות ביותר של אינטרנשיונל עם השיר התרחשה בתוכנית הטלוויזיה "בשידור חי – דן שילון מארח", בליווי התזמורת הסימפונית של בת ים ובניצוחו של דוד קריבושי. פיק אף הוציא לאור גרסה משלו לשיר, שכתובה בלשון זכר, בשם "אני לא יכול בלעדייך". שיר זה נכלל במחזמר הלהיטים "מרי לו", שעלה לראשונה בתיאטרון הבימה בשנת 2002 ומבוסס על 25 משיריו של צביקה פיק. מידע על היצירה "אני לא יכולה בלעדיך" באתר מיוזיק בריינז סרטון השיר "אני לא יכולה בלעדיך" באתר יוטיוב Ofer Nissim Featuring Danna – Ani Lo Yekhola Be-l'adekha מילים לשיר אני לא יכולה בלעדיך - דנה אינטרנשיונל, באתר שירונט אני לא יכולה בלעדיך – פזמונט, באתר pizmonet.co.il Release group “Diva: The Hits” by Dana International - MusicBrainz, musicbrainz.org המצעד השבועי של רשת ג' מתאריך 13 בדצמבר 1994, פזמונט המצעד השבועי של רשת ג' מתאריך 15 בינואר 1995, פזמונט המצעד השבועי של רשת ג' מתאריך 22 בינואר 1995, פזמונט המצעד השבועי של רשת ג' מתאריך 29 בינואר 1995, פזמונט המצעד השבועי של רשת ג' מתאריך 16 באפריל 1995, פזמונט מצעד הפזמונים העברי השנתי ה'תשע"ה, פזמונט אני לא יכולה בלעדיך – פזמונט, באתר pizmonet.co.il
Cute Boy

Cute Boy (בעברית: בן חמוד) הוא סינגל שהוקלט על ידי הזמרת הישראלית נונו. הוא יצא לאור ב-6 ביוני 2022, בהוצאת חברת התקליטים די-מיוזיק, כסינגל שלא מתוך אלבום. השיר הגיע למקום הראשון במצעד הרשמי של גלגלצ ובמצעד העשירייה של כאן גימל. השיר נכתב על ידי נונו והופק על ידי שגיא קריב. חברת המסיבות "פוראבר" השתתפה בהפקת השיר בהתאם למסורת השנתית שלה להוציא שיר לכבוד חודש הגאווה (הקודם היה "גבר בפוראבר" של אנה זק). בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה משני מיליון השמעות. הווידאו קליפ הרשמי פורסם ב-6 ביוני 2022, ביום צאת השיר. הוא בוים על ידי אדם גבאי ונונו. נכון לספטמבר 2023 עומד מונה הצפיות של הקליפ על למעלה מ-15 מיליון צפיות. לירון אשקורי מרשת 13 סיקר בכתבה שלו את כל השירים שיצאו לכבוד חודש הגאווה לשנת 2022. הוא ציין כי "Cute Boy" הוא שיר מעולה, בעל צלילים נוסטלגיים משנות ה-90. את הווידאו קליפ של "Cute Boy" השווה לקליפים של "Material Girl" של מדונה ו-"Diamonds Are a Girl's Best Friends" של מרילין מונרו. ענבר פלד ומאיה שמש מאתר "פרוגי" שיבחו את הפקת הקליפ, וטענו כי "Cute Boy" הוא שיר צבעוני ושמח שמתאים מאוד לרוח הלהט"בית של חודש יוני. Nunu X Sagi Kariv - Cute Boy | נונו X שגיא קריב - קיוט בוי, סרטון בערוץ "nunu", באתר יוטיוב (אורך: 03:27) קיץ ברבנר, אחרי "ליבינג דה דרום": נונו ו"פוראבר" עם המנון הגאווה החדש "קיוט בוי", מעריב, 19 במאי 2022 לירון אשקורי, הסיכום השבועי: השירים שצריך לשים אליהם לב השבוע, באתר חדשות 13, 9 ביוני 2022 סיכומוזיקלי: איתי לוי מקפיץ ונונו בשיר גאווה, ענבר פלד ומאיה שמש, פרוגי מדיה פורסט - המצעד הישראלי השנתי לסיכום שנת תשפ"ג | Mysong By Media Forest, באתר www.mysong.co.il (באנגלית) Cute Boy - Single, אפל מיוזיק
Honestly, Nevermind

Honestly, Nevermind הוא אלבום האולפן השביעי של הראפר הקנדי דרייק. האלבום יצא לאור ב-17 ביוני 2022 על ידי חברות התקליטים OVO סאונד וריפבליק רקורדס. ב-16 ביוני 2022, פנה דרייק לאפליקציית המדיה החברתית אינסטגרם על מנת להכריז על צאת אלבומו האולפן השביעי שלו Honestly, Nevermind, כאשר תאריך יציאה יהיה יממה למחרת ב-17 ביוני 2022. דרייק הציג לראשונה כמה שירים בתחנת הרדיו Sirius XM לפני יציאתו. האלבום יצא לאור בשירותי סטרימינג בחצות, ב-17 ביוני. האלבום עצמו מוקדש למעצב האופנה האמריקאי וירג'יל אבלו, שנפטר בשנת 2021. לצד צאת האלבום יצא הווידאו קליפ לרצועה "Falling Back". הקליפ בוים על ידי דיירקטור X, בו ניתן לראות דרייק מתחתן עם 23 נשים שונות. שחקן הכדורסל הקנדי טריסטן תומפסון מופיע כמלווה שלו. מידע על האלבום Honestly, Nevermind באתר MusicBrainz מידע על האלבום Honestly, Nevermind באתר AllMusic האלבום Honestly, Nevermind באתר Discogs האלבום Honestly, Nevermind באתר ספוטיפיי האלבום Honestly, Nevermind באתר דיזר האלבום Honestly, Nevermind באתר אפל מיוזיק האלבום Honestly, Nevermind באתר Last.fm האלבום Honestly, Nevermind באתר טיידל האלבום Honestly, Nevermind באתר יוטיוב Brereton, Greta (17 ביוני 2022). "Drake releases new album 'Honestly, Nevermind'". NME. נבדק ב-17 ביוני 2022. {{cite web}}: (עזרה) Mier, Tomás (17 ביוני 2022). "Hear Drake's New Album 'Honestly, Nevermind'". Rolling Stone. נבדק ב-17 ביוני 2022. {{cite web}}: (עזרה) Ruiz, Matthew; Bloom, Madison (17 ביוני 2022). "Drake Releases New Album Honestly, Nevermind: Listen". Pitchfork. נבדק ב-17 ביוני 2022. {{cite web}}: (עזרה) Friedman, Vanessa (28 בנובמבר 2021). "Virgil Abloh, Bold Designer of Men's Wear, Dies at 41". הניו יורק טיימס. נבדק ב-17 ביוני 2022. {{cite web}}: (עזרה) Renshaw, David (17 ביוני 2022). "Drake gets married again and again in his "Falling Back" video". Fader. נבדק ב-17 ביוני 2022. {{cite web}}: (עזרה) Drake (17 ביוני 2022). "Falling Back". YouTube. נבדק ב-17 ביוני 2022. {{cite web}}: (עזרה) Billboard 200 Albums, Billboard, ‏2023 (באנגלית אמריקאית) Release formats for Honestly, Nevermind on June 17, 2022: "Honestly Nevermind". Drake Official Store. נבדק ב-17 ביוני 2022. {{cite web}}: (עזרה) "Honestly, Nevermind". Apple Music (US). 17 ביוני 2022. נבדק ב-17 ביוני 2022. {{cite web}}: (עזרה)
פורד S מקס

פורד S מקס (באנגלית: Ford S-Max) היא מכונית מיניוואן עם שבעה מקומות ישיבה שיוצרה על ידי חברת פורד בין השנים 2006–2023, וחלקה פלטפורמה ומכלולים עם פורד גלאקסי ופורד מונדיאו. בתערוכת הרכב בפרנקפורט בשנת 2006 הציגה פורד מיניוואן חדש עם עיצוב ספורטיבי ושבעה מקומות ישיבה, על בסיס פלטפורמת ומכלולי הדגם הגדול יותר - פורד גלאקסי ומכונית המנהלים פורד מונדיאו. ה-s-max הוצג כמיניוואן עם יכולות ספורטיביות יחסית, וכבר באותה השנה שהוצג זכה בפרס מכונית השנה באירופה לשנת 2007, לפני אופל קורסה וסיטרואן c4 פיקאסו. בישראל שווק הדור הראשון עם מנוע בנזין בנפח 2.3 ליטר עם הספק מרבי של 161 כוחות סוס לצד תיבת הילוכים אוטומטית עם 6 הילוכים, ומנוע דיזל בנפח 2.0 ליטר עם הספק מרבי של 140 כוחות סוס, שמשודך לתיבת הילוכים אוטומטית עם 5 הילוכים. מידות ה-s-max קרובות לאלו של הגלאקסי, עם אורך של 478.1 ס"מ, רוחב של 188.4 ס"מ וגובה של 161.0 ס"מ. בינואר 2012 עבר הדגם, יחד עם אחיו הגלאקסי מתיחת פנים, במסגרתה שונה מעט העיצוב החיצוני ויחידות ההנעה הוחלפו בחדשות, מסדרת המנועים "Eco-boost" החדשה של פורד: מנוע טורבו-בנזין בנפח 2.0 ליטר עם הספק מרבי של עד 240 כוחות סוס לצד תיבת הילוכים רובוטית כפול-מצמדים "Powershift" עם 6 הילוכים. מנוע הדיזל שודרג גם הוא וההספק עלה לעד 163 כ"ס, ושודך גם הוא לתיבת ההילוכים הרובוטית החדשה. דגם הקונספט של הדור השני של פורד s-max הוצג באוגוסט 2013, ובספטמבר 2014 נחשפה רשמית גרסת הייצור של הדור החדש, עם עיצוב מודרני הרבה יותר, וכקודמו, חולק פלטפורמה ומנועים עם הגלאקסי והמונדאו. היצע המנועים בדור השני מורכב משני מנועי טורבו-בנזין מסדרת "Eco-boost" החדשה של פורד: הראשון בנפח 1.5 ליטר עם הספק של 160 כוחות סוס המשודך לתיבת הילוכים ידנית והשני בנפח 2.0 ליטר ועם הספק של 240 כוחות סוס, לצד תיבת הילוכים אוטומטית. בנוסף מוצע מנוע הדיזל הקודם, שעבר מספר שדרוגים ועדכונים, עם הספקים של 120, 150 ו-180 כוחות סוס ותיבות הילוכים אוטומטיות וידניות. כמו כן נוספו לדגם מערכות בטיחות אקטיביות רבות, ואביזרי נוחות מתקדמים. במבחני הבטיחות שערך לדגם ארגון הבטיחות "Euro NCAP" קיבל ה-s-max את הציון המרבי של 5 כוכבי בטיחות. באפריל 2023 הופסק ייצור הדגם פורד גלאקסי מדיה וקבצים בנושא פורד S מקס בוויקישיתוף אתר האינטרנט הרשמי של פורד S מקס אתר האינטרנט הרשמי של פורד S מקס (באיטלקית) פורד S מקס בתערוכת ז'נבה, באתר אוטו מכונית השנה 2007: פורד S-מקס, באתר אוטו מתיחת פנים למיניוואנים של פורד, באתר אוטו פורד מציגה את ה- S-Max קונספט, באתר "גיר" פורד S-Max ופורד C-Max החדשים נחשפים, באתר "גיר" מבחני ריסוק - פורד S-MAX וגלקסי החדשים, באתר קארטיוב Ford Fiesta Production Ending in 2023, S-Max and Galaxy Will Also Be Discontinued, Auto Evolution, 26 October 2022
עמק בארוויק

עמק בארוויק או עמק ברוויק (באנגלית: Barwick Valley) הוא עמק שאינו מכוסה קרח, בארץ ויקטוריה, שבאנטארקטיקה. עמק בארוויק הוא אחד מהעמקים היבשים מקמרדו. העמק ממוקם מצפון לפסגות האפוקליפסה, ומשתרע בין קרחון וב, לעמק ויקטוריה. שמו של העמק ניתן לו על ידי משלחות חקר מטעם המרכז לחקר אנטארקטיקה (Victoria University's Antarctic Expeditions; בראשי תיבות: VUWAE), של אוניברסיטת ויקטוריה מהעיר ולינגטון, שבניו זילנד. משלחת זו (VUWAE) חקרה את אנטארקטיקה בעונת המחקר (הקיץ האנטארקטי) שבשנים 1958–1959. העמק נקרא על שם אר. אי. בארוויק (R.E. Barwick), שהיה ביולוג שפעל בעונת הקיץ האנטארקטי שבשנים 1956–1958, בה חקרה המשלחת הטראנס-אנטארקטית של חבר העמים הבריטי את האזור בו ממוקם העמק. כמו כן בארוויק היה אחד מאנשי הצוות של משלחת VUWAE. עמק בארוויק ממוקם בשטח המוגן במסגרת האזור האנטארקטי המוגן במיוחד מספר 123 (ASPA 123), המוגן תחת אמנת אנטארקטיקה. שטחו של האזור 480 קילומטרים רבועים, ובו מצויים חלקים מעמק בארוויק, וכן חלקים מעמק בולהאם הסמוך. האזור מוגן עקב היותו אחד מהעמקים יבשים של מקמרדו, שפחות הושפע או זוהם על ידי בני אדם. בכך העמק מהווה כבסיס ייחוס לשינויים שנעשים על ידי האדם במערכות אקולוגיות של מדבר קוטבי (בהשוואה לייתר העמקים היבשים, הנחקרים על ידי מדענים).
Ten Speed Press

Ten Speed Press הוא בית ההוצאה לאור שהוקם בשנת 1971 בברקלי. החל משנת 2009 הוא מהווה החלק של רנדום האוס. מספר ספרים של החברה זכו בפרסים ונכללו ברשימת רבי-המכר של הניו יורק טיימס. פיליפ ווד עבד ב"ספרי פינגווין" בניו יורק ובשנת 1971 החליט להקים הוצאה לאור. הספר הראשון Anybody’s Bike Book נמכר ביותר ממיליון העתקים. הספר המוצלח ביותר של החברה היה What Color is Your Parachute? A Practical Manual for Job-Hunters and Career-Changers שיצאה לאור לראשונה בשנת 1972. מאז הוא עבר מספר מהדורות, תורגם ל-20 שפות ונמכר ביותר מ-10 מיליון העתקים. החברה פרסמה סדרה של ספרי בישול. בהכנת הסדרה ווד ניצל את הכרות האישית עם מספר שפים ידועים. סדרה זו כללה בין יתר ספר של יותם אוטולנגי Jerusalem: A Cookbook וספר של יוברט קלר על המטבח הצרפתי. ספר בישול צמחוני Moosewood Cookbook עבר מספר מהדורות וזכה בפרסים. הוא נמכר ביותר מ-2 מיליון העתקים. בשנת 1983 נרכשה הוצאה לאור Celestial Arts שמתמחה בספרי "העידן החדש" החברה הוציאה לאור מספר ספרי ילדים תחת מותג Tricycle Press. בשנים 1995–2003 פורסמו 16 ספרים בסדרה. ספרים מהסדרה תורגמו למספר שפות. בשנת 1997 יצא לאור ספר Who's in a Family? ובשנת 2002 Koning & Koning. הספרים נאסרו להפצה במספר ספריות. החברה הגיע להיקף של הוצאת כ-100 ספרים בשנה. בשנת 2009 היא נרכשה על ידי רנדום האוס ומאז היא פועלת כחלק של תאגיד במסגרת חטיבת Crown Publishing Group מייסד החברה קיבל תואר Publisher Emeritus אך נפטר כעבור שנה. בשנת 2014 החברה הוציאה ספר של מארי קונדו שהפך לרב מכר. אתר האינטרנט הרשמי של Ten Speed Press (באנגלית) Ten Speed Press, ברשת החברתית פייסבוק Ten Speed Press, ברשת החברתית אקס (טוויטר) Ten Speed Press, ברשת החברתית אינסטגרם Ten Speed Press, ברשת החברתית LinkedIn Mubarak Dahir, "Banning Gay Books Books with gay themes are increasingly banned in schools and libraries, and local school boards are taking the heat.", Alternet, September 28, 2005. "New flash point in sex ed: gay issues". Christian Science Monitor. נבדק ב-2024-10-14. http://www.penguinrandomhouse.biz/media/pdfs/TenSpeedPress.pdf